《出门十五日初作诗黔阳郭外三首 其二》
清代·郑珍

策名公家方，其实止求食。一饱宁必官，吁嗟远行役。

思便自此归，辗转不能得。事非尽由己，徒念山中石。

强歌不成欢，假□不安席。梦醒觅娇儿，触手乃船壁。

我本窗下人，胡为异方客？身世难尽言，去去自努力。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。